June Gable

June Gable (s. 5. kesäkuuta 1945 New York) on yhdysvaltalainen näyttelijä, joka on näytellyt niin teatterissa, televisiossa kuin elokuvissakin.

Hän on opiskellut näyttelemistä Carnegie Mellon -yliopistossa Pittsburghissa, Pennsylvaniassa. Hän aloitti uransa 1960-luvun lopulla teatterinäyttelijänä Broadwaylla. Hän oli ehdokkaana vuoden 1974 Tony-palkinnon saajaksi näytelmästä Candide (1974–1976) kategoriassa paras naissivuosa musikaalissa, mutta ei voittanut.

Gable tunnetaan parhaiten roolistaan Estelle Leonardina komediasarjassa Frendit (1994–2004). Hän esiintyi myös sairaanhoitajana samassa sarjassa ensimmäisen tuotantokauden jaksossa ”Syntymä”. Gable näytteli 11 Frendien jaksossa. Hän on tehnyt vierailuja myös sarjoihin Hulluna sinuun vuonna 1994, Miami Vice vuonna 1990 ja Dream On vuosina 1990–1996.

Lähteet

Aiheesta muualla 
 
 

Frendit
Yhdysvaltalaiset näyttelijät
Vuonna 1945 syntyneet
Elävät henkilöt